
ZAPISNIK 
7. sjednice Vijeća Mjesnog odbora Trpuci,
održane u utorak, 28. prosinca 2021. godine
 s početkom u 17,00 sati


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
[bookmark: _GoBack]Ostali prisutni: Tomislav Cavrić, predsjednik Vijeća Gradske četvrti Brezovica; Silvio Ivšan, domar objekta MO Trpuci.
Nazočni službenik Gradskog ureda za mjesnu samoupravu: Petar Vukelić, viši stručni suradnik.

Predsjedava Dražen Matin, predsjednik Vijeća.

Dražen Matin konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu te daje na glasovanje zapisnik s 6. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 6. sjednice.

Dražen Matin predlaže sljedeći 

DNEVNI RED:

1. Prijedlog zaključka o prijedlogu izmjene trase prometovanja autobusnih linija 159 Savski most-Strmec Odranski i 163 Savski most-Donji Trpuci-Gornji Trpuci
2. Prijedlog zaključka o očitovanju na Program redovnog čišćenja javno prometnih površina na području Mjesnog odbora Trpuci
3. Prijedlog zaključka o potrebi postave novih rasvjetnih tijela na stupove na području Mjesnog odbora Trpuci
4. Prijedlozi zaključaka o povremenom korištenju prostora mjesne samouprave, Trpučanska cesta 28, za razdoblje od 1. siječnja do 31. prosinca 2022.
5. Pitanja, prijedlozi i obavijesti

Jednoglasno (5„za“) je usvojen predloženi dnevni red.

/ Prelazi se na rad po dnevnom redu /

Ad 1) Prijedlog zaključka o prijedlogu izmjene trase prometovanja autobusnih linija 159 Savski most-Strmec Odranski i 163 Savski most-Donji Trpuci-Gornji Trpuci

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno donosi sljedeći:

Zaključak o prijedlogu izmjene trase prometovanja autobusnih linija
159 Savski most – Strmec Odranski i 163 Savski most-Donji Trpuci-Gornji Trpuci

1. Vijeće Mjesnog odbora Trpuci ponovno je razmotrilo trase prometovanja autobusnih 
linija 159 Savski most - Strmec Odranski te 163 Savski most - Donji Trpuci - Gornji Trpuci, a vezano uz zamolbu Gradskog ureda za prostorno uređenje, izgradnju Grada, graditeljstvo, komunalne poslove i promet prema Vijeću Gradske četvrti Brezovica da ponovno razmotri prijedlog trase prometovanja javnog gradskog prijevoza.
                 
2. Vijeće Mjesnog odbora Trpuci protivi se izmjeni trase kretanja autobusne linije 163
Savski most - Donji Trpuci - Gornji Trpuci prema kojoj bi autobus skretao do okretišta u
Odranskom Obrežu te se potom vraćao na svoju redovnu trasu obzirom na produljenje
vremena putovanja i neminovne izmjene reda vožnje odnosno polazaka autobusa. Vijeće
Mjesnog odbora Trpuci zalaže se za iznalaženje prometnog rješenja koje ne uključuje
izmjenu trase prometovanja autobusne linije 163 Savski most-Donji Trpuci-Gornji Trpuci.
           
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Prijedlog zaključka o očitovanju na Program redovnog čišćenja javno prometnih površina na području Mjesnog odbora Trpuci

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno donosi sljedeći:

ZAKLJUČAK
o očitovanju na Program redovnog čišćenja javno prometnih površina na području Mjesnog odbora Trpuci


1. Vijeće Mjesnog odbora Trpuci razmotrilo je Program redovnog čišćenja javno prometnih površina na području Mjesnog odbora Trpuci.

2. Vijeće Mjesnog odbora Trpuci predlaže da se u navedeni program uvrsti Trpučanska cesta 28 (kod objekta mjesne samouprave i DVD Trpuci) za ručno čišćenje barem dva put mjesečno. Vijeće Mjesnog odbora Trpuci također predlaže da se u program uvrsti čišćenje sipine s nogostupa na području Mjesnog odbora Trpuci, jednom godišnje po završetku zimske službe.

3. Ovaj se zaključak dostavlja Vijeću Gradske četvrti Brezovica na dalje postupanje.

Ad 3) Prijedlog zaključka o potrebi postave novih rasvjetnih tijela na stupove na području Mjesnog odbora Trpuci

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno donosi sljedeći:

ZAKLJUČAK
o potrebi postave novih rasvjetnih tijela 
na stupove na području Mjesnog odbora Trpuci



1. Vijeće Mjesnog odbora Trpuci raspravljalo je o traženju građana s područja Mjesnog odbora Trpuci za ugradnjom rasvjetnih tijela na postojeće stupove s ciljem povećavanja sigurnosti u prometu.

2. Vijeće Mjesnog odbora Trpuci predlaže ugradnju rasvjetnih tijela na postojeće stupove na sljedećim lokacijama:
- Donji Trpuci, Ferki 28-31, 3 betonska stupa,
- Donji Trpuci, Vinešnjak III. odvojak 3-15B, 2 betonska stupa,
- Donji Trpuci, Kosmašnik, 5 betonska stupa, 
- Donji Trpuci, Trpučanska cesta 175-181, betonski stup,
- Donji Trpuci, Trpučanska cesta 136, drveni stup,
- Gornji Trpuci, od križanja Trpučanska ceste-Horvati-Cerjani - do ulice Ključi, drveni i betonski stupovi,
- Gornji Trpuci, Gaj 14, betonski stup.

3. Ovaj se zaključak dostavlja Vijeću Gradske četvrti Brezovica na dalje postupanje.

Ad 4) Prijedlozi zaključaka o povremenom korištenju prostora mjesne samouprave, Trpučanska cesta 28, za razdoblje od 1. siječnja do 31. prosinca 2022.

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno donosi sljedeće zaključke:

ZAKLJUČAK
	
1. BANDIĆ MILAN 365 - STRANCI RADA I SOLIDARNOSTI,  Mjesnom ogranku Trpuci, Trpučanska cesta 28, Donji Trpuci, odobrava se povremeno korištenje dvorane u prizemlju objekta mjesne samouprave Trpuci, Trpučanska cesta 28, srijedom od 19,00 - 21,00 sati, te teče od 1. siječnja 2022. do 31. prosinca 2022.

2. Prostor iz točke 1. ovog zaključka, koristiti će politička stranka Bandić Milan 365 - Stranka rada i solidarnosti, Mjesni ogranak Trpuci bez naknade.

3. Politička stranka Bandić Milan 365 - Stranka rada i solidarnosti, Mjesni ogranak Trpuci obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

ZAKLJUČAK	

1. DOBROVOLJNOM VATROGASNOM DRUŠTVU TRPUCI, Donji Trpuci, Trpučanska cesta 28, odobrava se povremeno korištenje dvorane u prizemlju objekta mjesne samouprave Trpuci, Trpučanska cesta 28, petkom od 18,00 - 21,00 sati, subotom od 18,00 – 21,00 sati te prvom nedjeljom u mjesecu od 19,00-21,00 sati te teče od 1. siječnja 2022. do 31. prosinca 2022.

2. Prostor iz točke 1. ovog zaključka, koristit će Dobrovoljno vatrogasno društvo Trpuci bez naknade.

3. Dobrovoljno vatrogasno društvo Trpuci obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

ZAKLJUČAK
	
1. Udruzi za zaštitu okoliša „Obreščica-Brezovica za Zagreb“, Kupinečki Kraljevec, Mrakov breg 1, odobrava se povremeno korištenje dvorane u prizemlju objekta mjesne samouprave Trpuci, Trpučanska cesta 28, četvrtkom od 19,00 - 21,00 sati, subotom od 18,00 – 21,00 sati te prvom nedjeljom u mjesecu od 19,00-21,00 sati te teče od 1. siječnja 2022. do 31. prosinca 2022.

2. Prostor iz točke 1. ovog zaključka, koristiti će Udruga za zaštitu okoliša „Obreščica – Brezovica za Zagreb“, bez naknade.

3. Udruga za zaštitu okoliša „Obreščica – Brezovica za Zagreb“ obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.


ZAKLJUČAK
	
1. SOCIJALDEMOKRATSKOJ PARTIJI HRVATSKE, Mjesnoj organizaciji Trpuci, Donji Trpuci, Trpučanska cesta 28 odobrava se povremeno korištenje dvorane u prizemlju objekta mjesne samouprave Trpuci, Trpučanska cesta 28, ponedjeljkom od 19,00 - 21,00 sati, te teče od 1. siječnja 2022. do 31. prosinca 2022.

2. Prostor iz točke 1. ovog zaključka, koristiti će politička stranka Socijaldemokratska partija Hrvatske, Mjesnoj organizaciji Trpuci bez naknade.

3. Politička stranka Socijaldemokratska partija Hrvatske, Mjesna organizacija Trpuci obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Ad 5) Pitanja, prijedlozi i obavijesti

Dražen Matin zahvaljuje se Tomislavu Cavriću što je došao na sjednicu Vijeća Mjesnog odbora Trpuci. Upoznaje Tomislava Cavrića s imovinsko-pravnim problemom objekta Mjesnog odbora Trpuci koji predstavljaju problem s obnovom objekta. 

Daljnje rasprave nije bilo, te je Vijeće završilo s radom u 18,00 sati.

Zapisnik sastavio: 							     
Gradski ured za mjesnu samoupravu

KLASA: 026-02/21-002/
URBROJ: 251-06-11-812-21-2
Donji Trpuci, 28. prosinca 2021.
  

                                     					          Predsjednik Vijeća
                                                                                                      Mjesnog odbora Trpuci
         
  Dražen Matin
                                                                                             
							  
                                                                                                 


